als_Latn dik_Latn sag_Latn
Titulli: Pushimet e Çufos
Origjinali: Pushimet e Çufos
Gjinia: Roman
Autori: Gaqo Bushaka
Shtëpia botuese: Çabej
Viti: 2004
Fq: 180
Pesha: 0.233 kg.
ISBN: 978-99927-33-39-X
Mbi librin
Leximi i "Çufoja dhe bubi Kaçurrel", "Çufoja në shtëpinë e çudirave", "Filmi i gjeneral Çufos" dhe "Pushimet e Çufos" ka bërë që ky personazh të mbijetojë dhe të bëjë prapësira për afro tre dekada.
Simboli i shpirtit të lirë dhe aventurier që e jetonte jetën si t'i vinte, gjithmonë gjen një zgjidhje për problemet, shpesh qesharake por që asnjëherë nuk e linin pa gjë. Qëllimi i një letërsie si kjo e Bushakës është paraqitja e së përditshmes në të vetmen mënyrë që fëmijët kuptojnë, nëpërmjet humorit dhe situatave komike.Ai u sjell fëmijëve gjëra që atë vetë nuk mund t'i bëjnë dot, "gjërat e të mëdhenjve".
Personazhi i Çufos lindi në një kohë kur letërsia për fëmijë po kalonte një moment jo të mirë, në vitet shtatëdhjetë. Ai u krijua si një nevojë për të shpërfillur zymtësinë e të përditshmes, për të jetuar me më shumë ngjyra dhe në mënyrë gazmore.
Mbi autorin
Gaqo Bushaka është një nga autorët më të suksesshëm në Shqipëri. Ka kontribuar në lëvrimin e një lloj përralle "të re" për fëmijët që e bën të pëlqyeshme dhe tepër interesante. Ka lëvruar prozën e gjatë, dhe sidomos romanin për fëmijë.
Ka shkruar përmbledhjet me përralla: Arushi që kërkonte babanë, Në ishullin e dallëndysheve, Amaneti i dhelprës, Përralla u la për nesër. Vepra që e bëri tepër të njohur ishte trilogjia Aventurat e Çufos, pjesë përbërëse e së cilës janë përrallat: Çufoja dhe Bubi kaçurrel, Pushimet e Çufos, Çufoja në shtëpinë e çudirave.
als_Latn als_Latn lmo_Latn vec_Latn als_Latn als_Latn als_Latn lvs_Latn jpn_Jpan als_Latn als_Latn als_Latn als_Latn als_Latn als_Latn als_Latn